CELEX: 32018D0743
Language: sk
Date: 2018-05-16 00:00:00
Title: Vykonávacie rozhodnutie Komisie (EÚ) 2018/743 zo 16. mája 2018 o pilotnom projekte na vykonávanie ustanovení o administratívnej spolupráci uvedených v nariadení Európskeho parlamentu a Rady (EÚ) 2016/679 prostredníctvom informačného systému o vnútornom trhu (Text s významom pre EHP )

18.5.2018   
            
            
               SK
            
            
               Úradný vestník Európskej únie
            
            
               L 123/115
            
         VYKONÁVACIE ROZHODNUTIE KOMISIE (EÚ) 2018/743
   zo 16. mája 2018
   o pilotnom projekte na vykonávanie ustanovení o administratívnej spolupráci uvedených v nariadení Európskeho parlamentu a Rady (EÚ) 2016/679 prostredníctvom informačného systému o vnútornom trhu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1024/2012 z 25. októbra 2012 o administratívnej spolupráci prostredníctvom informačného systému o vnútornom trhu a o zrušení rozhodnutia Komisie 2008/49/ES („nariadenie o IMI“) (1), a najmä jeho článok 4 ods. 1,
   keďže:
   
               (1)
            
            
               Informačný systém o vnútornom trhu (ďalej len „IMI“) stanovený v nariadení (EÚ) č. 1024/2012 je softvérová aplikácia dostupná cez internet, ktorú vyvinula Komisia v spolupráci s členskými štátmi s cieľom pomáhať im pri praktickom plnení požiadaviek na výmenu informácií stanovených v aktoch Únie poskytnutím centralizovaného komunikačného mechanizmu na uľahčenie cezhraničnej výmeny informácií a vzájomnej pomoci.
            
         
               (2)
            
            
               V nariadení Európskeho parlamentu a Rady (EÚ) 2016/679 (2) sa stanovujú pravidlá ochrany fyzických osôb pri spracúvaní osobných údajov a pravidlá týkajúce sa voľného pohybu osobných údajov. Stanovujú sa v ňom postupy administratívnej spolupráce medzi dozornými orgánmi, dozornými orgánmi a Európskym výborom pre ochranu údajov („výbor“) a prípadne aj Komisiou. Systém IMI by mohol byť účinným nástrojom na vykonávanie ustanovení v oblasti administratívnej spolupráce stanovených v nariadení (EÚ) 2016/679. Preto treba realizovať pilotný projekt uvedený v článku 4 nariadenia (EÚ) č. 1024/2012.
            
         
               (3)
            
            
               V prípadoch, keď členské štáty v súlade s nariadením (EÚ) 2016/679 navrhli, aby dozorný orgán fungoval ako jediné kontaktné miesto, by takéto kontaktné miesto malo byť na účely tohto pilotného projektu považované aj za príslušný orgán.
            
         
               (4)
            
            
               S cieľom zabezpečiť jednotné uplatňovanie ustanovení nariadenia (EÚ) 2016/679, v ktorom sa opisuje spolupráca medzi dozornými orgánmi, Komisiou a výborom, by mal systém IMI zabezpečiť uchovávanie všetkých údajov relevantných pre výmenu informácií. Systém IMI by mal umožniť, aby dozorné orgány mohli takéto údaje opätovne použiť na akékoľvek následné spracovanie pri výmene informácií podľa článku 56 a článkov 60 až 66 nariadenia (EÚ) 2016/679.
            
         
               (5)
            
            
               Systém IMI by mal zabezpečiť funkciu, ktorá umožní, aby Európsky výbor pre ochranu údajov zdieľal dokumenty a informácie v súlade s článkom 70 ods. 1 písm. d) až k), písm. m) a x) nariadenia (EÚ) 2016/679, ktorá je potrebná na zabezpečenie jednotného a včasného spracovania prípadov.
            
         
               (6)
            
            
               V súlade s článkom 4 ods. 2 nariadenia (EÚ) č. 1024/2012 má Komisia predložiť Európskemu parlamentu a Rade hodnotenie výsledku pilotného projektu. Je vhodné stanoviť dátum, do ktorého by sa malo predložiť hodnotenie.
            
         
               (7)
            
            
               Nariadenie (EÚ) 2016/679 sa bude uplatňovať od 25. mája 2018. Toto rozhodnutie by sa preto malo uplatňovať od rovnakého dátumu.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom výboru zriadeného na základe článku 24 nariadenia (EÚ) č. 1024/2012,
            
         PRIJALA TOTO ROZHODNUTIE:
   Článok 1
   Pilotný projekt
   Článok 56, články 60 až 66 a článok 70 ods. 1 písm. d) až (k) a písm. m) a x) nariadenia (EÚ) 2016/679 sú predmetom pilotného projektu na vykonávanie ustanovení o administratívnej spolupráci stanovených v uvedených článkoch prostredníctvom informačného systému o vnútornom trhu (ďalej len „IMI“).
   Článok 2
   Príslušné orgány
   Na účely pilotného projektu sa dozorné orgány uvedené v článku 51 nariadenia (EÚ) 2016/679 a Európsky výbor pre ochranu údajov uvedený v článku 68 nariadenia (EÚ) 2016/679 (ďalej len „výbor“) považujú za príslušné orgány.
   Článok 3
   Administratívna spolupráca medzi dozornými orgánmi
   1.   Na účely článku 56 nariadenia (EÚ) 2016/679 systém IMI zabezpečuje najmä tieto základné technické funkcie:
   
               a)
            
            
               začatie konzultácií s cieľom určiť vedúci dozorný orgán a akékoľvek iné dotknuté dozorné orgány na uvedené cezhraničné spracúvanie;
            
         
               b)
            
            
               oznámenie zámeru zúčastniť sa na konzultáciách podľa písmena a);
            
         
               c)
            
            
               oznámenie zámeru vybaviť prípad na miestnej úrovni;
            
         
               d)
            
            
               oznámenie zámeru vedúceho orgánu vybaviť prípad alebo ho nevybaviť.
            
         2.   Na účely článku 60 nariadenia (EÚ) 2016/679 systém IMI zabezpečuje najmä tieto základné technické funkcie:
   
               a)
            
            
               oznámenie konzultácií k návrhu rozhodnutia a ich začatie;
            
         
               b)
            
            
               oznámenie konzultácií k revidovanému návrhu rozhodnutia a ich začatie;
            
         
               c)
            
            
               oznámenie zámeru zúčastniť sa na konzultáciách podľa písmen a) a b) vrátane oznámenia relevantných a odôvodnených námietok;
            
         
               d)
            
            
               oznámenie o prijatí rozhodnutia.
            
         3.   Na účely článku 61 nariadenia (EÚ) 2016/679 systém IMI zabezpečuje najmä tieto základné technické funkcie:
   
               a)
            
            
               požiadanie o vzájomnú pomoc iného dozorného orgánu prostredníctvom informácií a/alebo dozorných opatrení;
            
         
               b)
            
            
               reagovanie na žiadosť o vzájomnú pomoc vrátane vyhovenia žiadosti alebo vo výnimočných prípadoch jej odmietnutia;
            
         
               c)
            
            
               oznámenie o pokroku a výsledku opatrení prijatých v reakcii na žiadosť;
            
         
               d)
            
            
               oznámenie o akýchkoľvek nákladových aspektoch.
            
         4.   Na účely článku 62 nariadenia (EÚ) 2016/679 systém IMI zabezpečuje najmä tieto základné technické funkcie:
   
               a)
            
            
               výzvu na zapojenie sa do spoločných operácií vrátane spoločných vyšetrovaní a spoločných opatrení v oblasti presadzovania;
            
         
               b)
            
            
               oznámenie žiadosti o účasť alebo neúčasť na spoločnej operácii;
            
         
               c)
            
            
               oznámenie súhlasu s vykonaním spoločnej operácie.
            
         Článok 4
   Administratívna spolupráca medzi dozornými orgánmi, výborom a Komisiou
   1.   Na účely článku 64 nariadenia (EÚ) 2016/679 systém IMI zabezpečuje najmä tieto základné technické funkcie:
   
               a)
            
            
               predloženie žiadosti o stanovisko výboru v týchto otázkach:
               
                           i)
                        
                        
                           návrh rozhodnutia príslušného dozorného orgánu v súvislosti s akýmikoľvek opatreniami uvedenými v článku 64 ods. 1;
                        
                     
                           ii)
                        
                        
                           záležitosť všeobecného uplatnenia;
                        
                     
                           iii)
                        
                        
                           záležitosť s účinkami vo viac ako jednom členskom štáte;
                        
                     
         
               b)
            
            
               oznámenie návrhu stanoviska výboru;
            
         
               c)
            
            
               oznámenie žiadosti, a najmä návrhu stanoviska výboru;
            
         
               d)
            
            
               oznámenie konečného návrhu stanoviska výboru;
            
         
               e)
            
            
               oznámenie zámeru riadiť sa návrhom stanoviska výboru alebo sa ním neriadiť a prípadne zmeniť návrh rozhodnutia a oznámiť zmenený návrh rozhodnutia.
            
         2.   Na účely článku 65 nariadenia (EÚ) 2016/679 systém IMI zabezpečuje najmä tieto základné technické funkcie:
   
               a)
            
            
               predloženie žiadosti o záväzné stanovisko výboru, ak:
               
                           i)
                        
                        
                           dotknutý dozorný orgán vzniesol voči návrhu rozhodnutia vedúceho orgánu relevantnú a odôvodnenú námietku a vedúci orgán takúto relevantnú a odôvodnenú námietku odmietol ako nerelevantnú alebo neodôvodnenú v súlade s článkom 60 ods. 4 nariadenia (EÚ) 2016/679;
                        
                     
                           ii)
                        
                        
                           existujú protichodné názory na to, ktorý z dotknutých dozorných orgánov je príslušný pre hlavnú prevádzkareň;
                        
                     
                           iii)
                        
                        
                           príslušný dozorný orgán nepožiada o stanovisko výboru v prípadoch uvedených v článku 64 ods. 1 nariadenia (EÚ) 2016/679;
                        
                     
                           iv)
                        
                        
                           sa príslušný dozorný orgán neriadi stanoviskom výboru vydaným podľa článku 64 nariadenia (EÚ) 2016/679;
                        
                     
         
               b)
            
            
               oznámenie návrhu záväzného rozhodnutia výboru;
            
         
               c)
            
            
               oznámenie žiadosti, a najmä záväzného rozhodnutia výboru;
            
         
               d)
            
            
               oznámenie návrhu záväzného rozhodnutia prijatého výborom;
            
         
               e)
            
            
               oznámenie o tom, že dozorný orgán informoval prevádzkovateľa alebo sprostredkovateľa a dotknutú osobu o konečnom rozhodnutí a dátum uvedeného oznámenia.
            
         3.   Na účely článku 66 nariadenia (EÚ) 2016/679 systém IMI zabezpečuje najmä tieto základné technické funkcie:
   
               a)
            
            
               oznámenie predbežných opatrení a dôvody na ich prijatie;
            
         
               b)
            
            
               oznámenie žiadosti o naliehavé stanovisko alebo naliehavé rozhodnutie výboru;
            
         
               c)
            
            
               oznámenie návrhu stanoviska alebo návrhu rozhodnutia výboru;
            
         
               d)
            
            
               oznámenie žiadosti, a najmä návrhu stanoviska alebo návrhu rozhodnutia výboru;
            
         
               e)
            
            
               oznámenie konečného stanoviska alebo konečného rozhodnutia výboru;
            
         
               f)
            
            
               oznámenie zámeru riadiť sa návrhom stanoviska výboru alebo sa ním neriadiť a prípadne zmeniť návrh rozhodnutia;
            
         
               g)
            
            
               oznámenie o tom, že dozorný orgán informoval o rozhodnutí dotknuté strany.
            
         Článok 5
   Uchovávanie a opätovné použitie údajov pre následné spracovanie
   Systém IMI zabezpečuje uchovávanie údajov spracovaných počas výmen informácií podľa článku 56 a článkov 60 až 66 nariadenia (EÚ) 2016/679. Ak sú takéto údaje potrebné na následné spracovanie podľa uvedených článkov, systém IMI umožňuje opätovné použitie uchovaných údajov.
   Článok 6
   Zabezpečenie jednotného uplatňovania nariadenia (EÚ) 2016/679
   Systém IMI zabezpečuje funkciu, ktorá umožňuje, aby výbor zdieľal dokumenty a informácie uvedené v článku 70 ods. 1 písm. d) až (k) a písm. m) a x) nariadenia (EÚ) 2016/679.
   Článok 7
   Hodnotenie
   Hodnotenie výsledku pilotného projektu uvedeného v článku 4 ods. 2 nariadenia (EÚ) č. 1024/2012 sa predloží Európskemu parlamentu a Rade do 31. decembra 2021.
   Článok 8
   Nadobudnutie účinnosti a uplatňovanie
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 25. mája 2018.
   
      V Bruseli 16. mája 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 316, 14.11.2012, s. 1.
   
      (2)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).